Laupa

Laupa (kohakääne LaupaleEesti kohanimeraamat, öl. 306) on küla Järvamaal Türi vallas Pärnu jõe ääres.

Nimi pärineb sõnast laubas : laupa 'laugas'.

Küla on esmamainitud 1564. aastal kujul Loupa. Tol ajal asus küla Türi-Alliku mõisa all Särevere vakuses. Arvatavasti oli Laupa mõis olemas 1627. aastal. Küla ja mõis kuulusid Türi kihelkonda.

Paikkonna tuntuim vaatamisväärsus on 1913. aasta paiku valminud luksuslik uusbarokne mõisahoone. Hoone on ehitatud 1905. aastal maha põletatud puidust mõisahoone asemele, tänapäeval tegutseb seal Laupa põhikool.

Laupa sai 1920. aastatel asunduseks ja 1940. aastatel külaks.

Külas asub Laupa raamatukogu.

Viited

Välislingid

 Olev Kenk. Eesti kauneimas koolis armastatakse isamaad ja loodust, ERR, 20. detsember 2008

Kategooria:Järva maakonna külad
Kategooria:Türi vald